Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea M.ª Concepción Ruiz López andreak aurkeztutako galdera, iragan apirileko uholdeetan pairatutako kalteak konpentsatzeko laguntzen deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako M.ª Concepción Ruiz López andreak, Legebiltzarreko Erregelamenduan ezarritakoaren babesean, honako galdera hau egiten dio Landa Garapeneko, Ingurumeneko eta Toki Administrazioko kontseilariari, 2018ko maiatzaren 31ko Osoko Bilkuran ahoz erantzun dezan:

Apirilean ibaiek gainezka egitearen ondorioz Nafarroako zenbait herritan izandako uholdeen ostean, Landa Garapeneko, Ingurumeneko eta Toki Administrazioko Departamentuak iragarri zuen izandako kalteak konpentsatzeko laguntzak argitaratuko zirela NAOn.

Noiz argitaratuko da laguntza horien deialdia?

Iruñean, 2018ko maiatzaren 24an

Foru parlamentaria: Mª Concepción Ruiz López